SNNP จับมือ “เนสท์เล่” เปิดตัว “Jele x NESTEA” วางขายเฉพาะร้านเซเว่นฯ เท่านั้น
SNNP จับมือ "เนสท์เล่" เปิดตัวเยลลี่พร้อมดื่ม “Jele x NESTEA” พร้อมวางจำหน่ายเฉพาะร้านเซเว่นฯ เท่านั้น หวังเจาะกลุ่มเป้าหมายได้อย่างรวดเร็ว
13 ธ.ค. 2564

นายวิโรจน์ วชิรเดชกุล รองกรรมการผู้จัดการอาวุโสสายงานธุรกิจในประเทศ บริษัท ศรีนานาพร มาร์เก็ตติ้ง จำกัด (มหาชน) หรือ SNNP พร้อมด้วย นางสาวเครือวัลย์ วรุณไพจิตร ผู้อำนวยการบริหารธุรกิจผลิตภัณฑ์อาหาร และเนสท์เล่ โพรเฟชชันนัล ประจำภูมิภาคอินโดไชน่า และนางสาวเพ็ญน้อย อุบลวัฒนา ผู้ช่วยกรรมการผู้จัดการ บริษัท ซีพี ออลล์ จำกัด (มหาชน) หรือ CPALL ผู้บริหารเซเว่น อีเลฟเว่น และเซเว่น เดลิเวอรี่ ร่วมงานเปิดตัวผลิตภัณฑ์ใหม่เยลลี่พร้อมดื่ม “Jele x NESTEA” ซึ่งมาจากความร่วมมือของเจเล่และเนสที ที่พัฒนาสูตรร่วมกัน โดยจะวางจำหน่ายแบบเอ็กซ์คลูซีฟเฉพาะร้านเซเว่น อีเลฟเว่น เท่านั้น ตั้งแต่เดือนธันวาคม 2564 เป็นต้นไป ในราคาซองละ 10 บาท ซึ่งการผนึกกำลังร่วมกันของทั้ง 3 พันธมิตรยักษ์ใหญ่จะช่วยให้เข้าถึงกลุ่มเป้าหมายได้อย่างรวดเร็ว โดยกิจกรรมดังกล่าวจัดขึ้นเมื่อเร็วๆนี้